Ääri-islamismi on todellinen uhka, mutta terrorismin vastustamista ei pidä jättää maahanmuuton vastustajille

Pietarin metroisku ja Tukholman rekkaisku toivat terrorismin jo Suomen rajoille.

­

Yhdys­valtain ohjusisku Syyriaan ja Tukholman terrori-isku muistuttavat siitä, että maailma tasa­painoilee kapealla trapetsilla ilman suojaverkkoa. Koska tahansa voi tapahtua jotain, mikä muuttaa kaiken.

Syyrian isku näyttää ainakin ensitietojen mukaan yksittäiseltä vastatoimelta kemiallisten aseiden käyttöön. Se ei siis välttämättä tarkoita, että Yhdysvallat sekaantuisi syvemmälle alueen sotiin.